Diari Oficial de la Generalitat Valenciana


Sumari del DOGV 8078, del 06-07-2017 (2017/6133)

RESOLUCIÓ de 4 de juliol de 2017, de la Conselleria d'Educació, Investigació, Cultura i Esport, per la qual s'adjudiquen les subvencions a la difusió del llibre i la lectura.
------------------------------------------------------------------------------------------------------------------------------------------------------------------------------

### Dades del document

Número de DOGV
:   8078

Data del DOGV
:   06-07-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/6133


Data del document
:   04-07-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 4 de juliol de 2017, de la Conselleria d'Educació, Investigació, Cultura i Esport, per la qual s'adjudiquen les subvencions a la difusió del llibre i la lectura.  
 [2017/6133]  
Mitjançant l'Ordre 83/2016, de 12 de desembre, de la Conselleria d'Educació, Investigació, Cultura i Esport, s'estableixen les bases reguladores per a la concessió de subvencions a la difusió del llibre i la lectura (DOGV 7937, 15.12.2016). Per la Resolució de 28 de febrer de 2017, de la Conselleria d'Educació, Investigació, Cultura i Esport, es convoquen, per a l'exercici 2017, les subvencions d'adquisició de material bibliogràfic per a les biblioteques i agències de lectura públiques de les entitats locals de la Comunitat Valenciana (DOGV 7994, 07.03.2017).   
Consta acreditat que hi ha consignació pressupostària suficient, en la línia S7629000, del programa 61.04.45.231.33, del capítol IV, dels pressupostos de la Generalitat per a l'any 2017, per a atendre les obligacions derivades d'aquesta resolució. Aquesta línia pressupostària, que comptava originàriament amb 245.000 euros, va ser incrementada fins a un total del 345.000 euros per la Resolució de 8 de juny de 2017 de la Conselleria d'Educació, Investigació, Cultura i Esport, després de l'Acord del Consell de 7 d'abril de 2017 (DOGV 8020, 12.04.2017).  
D'acord amb els preàmbuls de les mencionades Ordre 83/2016, de 12 de desembre, i Resolució de 28 de febrer de 2017, reguladores d'aquestes subvencions per a la difusió del llibre i la lectura, aquestes ajudes tenen la consideració d'ajudes de minimis, d'acord amb l'article 3 del Reglament (UE) número 1407/2013, de 18 de desembre de 2013, de la Comissió, i en cap cas aquestes subvencions podran superar l'import màxim total de 200.000 euros en un període de tres exercicis fiscals (l'exercici fiscal corrent i els dos exercicis anteriors). En aquest sentit, el Gremi de Llibrers de València té limitada la quantia màxima que pot percebre per a no superar l'import màxim total per beneficiari establit pel Reglament (CE) número 1407/2013, de 18 de desembre, de la Comissió.  
Finalitzat el termini de presentació de sol·licituds, acompanyades de la corresponent documentació, es va reunir la comissió tècnica d'avaluació constituïda a aquest efecte, que ha valorat les sol·licituds d'acord amb els criteris establits en l'article sisé de la resolució de convocatòria, i ha elevat l'informe a l'òrgan competent perquè formule la proposta de resolució corresponent. Vista la dita proposta, segons l'article nou de l'esmentada ordre i de conformitat amb l'article dotze de la Resolució de 28 febrer de 2017, per la qual es convoquen les subvencions, resolc:  
  
  
Primer  
Desestimar les sol·licituds presentades per:  
Imprenta Romeu, SL, per presentar la seua sol·licitud fora del termini establit en l'article cinqué, apartat 1, de la convocatòria.  
Servicios Reprográficos Integrales, SL (Editorial Club Universitario), per incomplir els requisits per a ser beneficiari d'aquestes ajudes fixats en l'article tercer de la convocatòria.  
AMPA CEIP Cervantes, de Godella, per incomplir els requisits per a ser beneficiària d'aquestes ajudes fixats en l'article tercer de la convocatòria.  
Asociación Provincial de Libreros y Papeleros de Alicante, per no aportar diversa documentació establida en l'article quart de la resolució de convocatòria.  
Agrupación Literaria Amigos de la Poesía, per no aportar diversa documentació establida en l'article quart de la resolució de convocatòria.  
  
Segon  
Concedir a les associacions i fundacions que s'esmenten a continuació les següents ajudes econòmiques per un import total de 345.000 euros, en concepte de transferències corrents, que es faran efectives amb càrrec al pressupost de l'any 2017 de la Generalitat, dins de l'aplicació pressupostària 42.99.71.662.76, capítol IV, i de la línia T7629000 denominada «Ajudes a la difusió del llibre i la lectura»:   
  
Asociación Valenciana de Escritores y Críticos Literarios (CLAVE) 1.456,89 €  
Asociación Grafito, Cómic y Cultura 1.101,18 €  
Associació d'Editors del País Valencià (AEPV) 43.345,17 €  
Associació Professional d'Il·lustradors de València (APIV) 19.275,85 €  
Ateneo Republicano Blasco Ibáñez 3.834,34 €  
Fundació Bromera 20.458,71 €  
Fundació de la CV Rafael Chirbes 2.639,39 €  
Fundació pel Llibre i la Lectura (FULL) 40.986,88 €  
Gremi de Llibrers de València 133.177,00 €  
Gremi de Llibreters de Castelló i Comarques 13.696,41 €  
Gremio de Libreros de Lance de la Comunitat Valenciana 65.028,18 €  
  
  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar potestativament un recurs de reposició o bé cabrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs potestatiu de reposició haurà d'interposar-se davant del conseller d'Educació, Investigació, Cultura i Esport, en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.   
b) El recurs contenciós administratiu haurà de ser interposat davant dels jutjats contenciosos administratius de la Comunitat Valenciana en el termini de dos mesos a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
  
València, 4 de juliol de 2017.- La directora general de Cultura i Patrimoni, p. d. (R 28.02.2017, DOGV 7994): Carmen Amoraga Toledo.